**MINISTARSTVO TURIZMA**, kojeg zastupa g. Darko Lorencin, ministar (u daljnjem tekstu: Ministarstvo),

i

Udruga **- naziv i adresa organizacije, OIB -** koju zastupa  - ime i prezime - , - osoba ovlaštena za zastupanje - (u daljnjem tekstu: Korisnik) zaključili su

\_\_\_\_\_\_\_ 2014. godine

**U G O V O R br. \_\_\_**

**o sufinanciranju projekata strukovnih udruga u turizmu i/ili ugostiteljstvu u 2014.**

**iz sredstava Državnog proračuna za 2014. godinu**

Članak 1.

Na temelju provedenog Javnog poziva za sufinanciranje projekata strukovnih udruga u turizmu u 2014. (Klasa: \_\_\_\_\_\_\_, Urbroj: \_\_\_\_\_\_\_\_ od \_\_\_\_\_\_\_ 2014. godine), koji je bio objavljen na web stranici Ministarstva (u daljnjem tekstu: Javni poziv) i Odluke o odabiru projekata i dodjeli bespovratnih sredstava (Klasa: \_\_\_\_\_\_\_\_\_\_, Urbroj: \_\_\_\_\_\_\_\_\_ od \_\_\_\_\_\_\_ 2014. godine), (u daljnjem tekstu: Odluka), Ministarstvo će isplatiti Korisniku na teret sredstava osiguranih u Državnom proračunu za 2014. godinu, na razdjelu 090 Ministarstva u glavi 05 pod šifrom P3208 aktivnost 587014, konto 3811 – tekuće donacije u novcu iznos od

**- iznos -  kuna (slovima: kuna)**

za financijsku potporu projekta pod nazivom

**- naziv projekta -**

s rokom izvršenja prema prijavi projekta, a najkasnije **do 30. studenoga 2014. godine**.

Članak 2.

Sredstva iz članka 1. ovog ugovora mogu se koristiti isključivo za provedbu projekta sukladno uvjetima Javnog poziva i prema Obrascu proračuna projekta u 2014. godinikoji je sastavni dio ovog ugovora.

Vrsta i visina troškova navedenih i odobrenih u obrascu proračuna moraju odgovarati troškovima navedenim u obrascu financijskog izvještaja s odstupanjem do 1% po pojedinim aktivnostima (namjeni).

Članak 3.

Dostavljeni Opisni obrazac prijave projekta s pripadajućom dokumentacijom koju je Korisnik dostavio prijavljujući se na Javni poziv, sastavni su dio ovog ugovora.

Članak 4.

Sredstva iz članka 1. ovog ugovora isplatit će se na žiroračun Korisnika broj:  - broj žiroračuna - , otvoren kod - naziv banke - po potpisivanju ugovora, a prema mogućnostima izvršenja proračuna Ministarstva.

Članak 5.

Radi kontrole namjenskog korištenja sredstava Korisnik se obvezuje da će Ministarstvu dostaviti Završni izvještaj o izvršenju projekta koje treba sadržavati:

1. Opisni izvještaj (na propisanom obrascu) u papirnatom obliku i elektroničkom obliku na CD-u
2. Financijski izvještaj (na propisanom obrascu) u papirnatom i elektroničkom obliku na CD-u uz detaljno dokumentiranje svih troškova

* za bezgotovinska plaćanja - preslike računa (R1 ili R2) koji glase na Korisnika te pripadajući izvod
* za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.

1. Priloge vezane uz provedbu projekta

* listu sudionika
* program provedbe aktivnosti
* i drugo

Korisnik podnosi Završni izvještaj o izvršenju projekta najkasnije **do 30. studenoga 2014. godine**. Izvještaji se podnose na propisanim obrascima Ministarstva.

Članak 6.

Ministarstvo pridržava pravo kontinuiranog praćenja i vrednovanja izvršenja projekta Korisnika iz članka 1. ovog ugovora, te preispitivanje financija i troškova u bilo koje vrijeme trajanja sufinanciranja.

Ministarstvo može neposrednu kontrolu iz prethodnog stavka ovog ugovora obaviti u prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem tri dana prije planiranog izvršenja kontrole.

Članak 7.

Korisnik ovlašćuje Ministarstvo da radi nadzora namjenskog korištenja sredstava iz članka 1. ovog ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Ministarstva u ime financijske potpore.

Članak 8.

Korisnik se obvezuje pravodobno izvijestiti Ministarstvo o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili korisnika projekta, izvršenje projekta u ugovorenom roku ili izvršenje projekta u planiranim stavkama proračuna, kako bi se mogle ugovoriti izmjene ugovornih obveza.

Članak 9.

**Izmjene ugovornih obveza Korisnik može zatražiti najkasnije 30 dana prije isteka roka izvršenja projekta.**

Korisnik **ne može** zatražiti izmjene u provedbi projekta, produljenje roka provedbe ili prenamjenu pojedinih stavki proračuna nakon navedenog roka iz stavka 1. ovog članka.

Zahtjev za prenamjenu dijela sredstava i/ili zahtjev za produženje roka provedbe projekta Korisnik dostavlja Ministarstvu u pisanom obliku s obrazloženjem i s prijedlogom novog obrasca proračuna provedbe projekta.

Ministarstvo ima pravo ne odobriti prenamjenu dijela sredstava i/ili produženje roka provedbe projekta ukoliko se time bitno mijenja sadržaj i priroda projekta ili ako zahtjev nema utemeljenje u objektivnim razlozima za prenamjenu i/ili produženje roka provedbe projekta.

Članak 10.

U svrhu osiguranja povrata odobrenih sredstava, Korisnik će prilikom potpisivanja ovoga ugovora priložiti bjanko zadužnicu solemniziranu od javnog bilježnika na prvi viši iznos na koji se može izdati bjanko zadužnica.

Instrument osiguranja plaćanja iz stavka 1. ovoga članka Ministarstvo zadržava do izvršenja obveza iz ovoga ugovora.

Članak 11.

Ako Ministarstvo utvrdi da je Korisnik nenamjenski koristio sredstva financijske potpore za izvršenje projekta iz članka 1. ovog ugovora ili nije izvršio projekt u ugovorenom roku, ako nije podnio odgovarajuća izvješća u roku i sa sadržajem određenim u članku 5. ovog ugovora ili ako Ministarstvu ne omogući nadzor nad namjenskim korištenjem sredstava financijske potpore iz članka 6. i članka 7. ovog ugovora, Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Ministarstva u roku od 30 dana od dana primitka zahtjeva Ministarstva za povrat zaprimljenih sredstava.

U slučaju da Korisnik ne postupi u skladu sa zahtjevom iz stavka 1. Ovoga članka, Ministarstvo će aktivirati instrument osiguranja plaćanja iz članka 10. ovoga ugovora.

Članak 12.

Ako Ministarstvo utvrdi da Korisnik nije ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

Članak 13.

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Ministarstva kao institucije koja sufinancira projekt koji je predmet ovog Ugovora.

Korisnik je suglasan da Ministarstvo koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora, ilustracije razvoja civilnoga društva u Republici Hrvatskoj i djelovanja Ministarstva.

Članak 14.

Ministarstvo ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

Članak 15.

Potpisom ovog ugovora Korisnik se obvezuje da kao korisnik bespovratnih sredstava iz javnih izvora za provođenje projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 16.

U slučaju da se spor u provedbi ovog ugovora između Ministarstva i Korisnika ne može riješiti sporazumno, spor rješava stvarno nadležan sud u Zagrebu.

Članak 17.

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Ministarstvo.

Članak 18.

Ovaj ugovor stupa na snagu danom potpisivanja.

|  |  |  |
| --- | --- | --- |
| **ZA KORISNIKA:** |  | **ZA MINISTARSTVO:**  **Ministar** |
|  |  |  |
| - ime i prezime osobe ovlaštene za zastupanje - |  | Darko Lorencin |

KLASA: \_\_\_\_\_\_\_\_\_\_\_

URBROJ: 529-03-14-

Zagreb, \_\_\_\_\_\_ 2014.